पिकअप से हो रही थी गौ वंश की तस्करी, 9 मवेशी बरामद

पुलिस ने 80 हजार के मवेशी किए जब्त

छिंदवाड़ा। चौरई थाना क्षेत्र में बीती रात हो रही सघन वाहन चैकिंग के दौरान एक पिकअप वाहन को पुलिस द्वारा रोका गया। जब पुलिस द्वारा वाहन की तलाशी ली गई तो पाया कि पिकअप वाहन में गौ वंश भरा हुआ है। पुलिस ने करीब 80 हजार कीमत के 9 नग मवेशी जब्त किए तो वहीं 4 आरोपितों के खिलाफ पशु क्रूरता अधिनियम का अपराध कायम कर जांच शुरू कर दी।

चौरई पुलिस से मिली जानकारी के अनुसार रोजाना की तरह क्षेत्र में वाहन चैकिंग की जा रही थी। वाहन चैकिंग के दौरान पुलिस ने एक पिकअप वाहन को रोका और संदेह होने पर उसकी तलाशी ली गई तो उक्त वाहन में करीब 9 नग मवेशी भरे थे। जिन्हें आरोपितों द्वारा महाराष्ट्र के कत्लखाने ले जाया जा रहा था। पुलिस ने तत्काल ही करीब 80 हजार कीमत के मवेशी जब्त किए ओर वाहन में सवार आरोपित चालक, मोहम्मद आयुफ, शमशेर, शहादत को गिरफ्तार किया। गिरफ्तार हुए आरोपितों के कब्जे से वाहन भी जब्त किया गया। पुलिस मामले की जांच कर रही है।

................................

जुआ फड़ पर पुलिस की दबिश

-पुलिस ने तीन जुआरियों से जब्त किए ताश पत्ते और नगद राशि

छिंदवाड़ा। चांद थाना क्षेत्र के नवेगांव गौंड में जमी जुआ फड़ पर पुलिस ने बीती रात दबिश दी। दबिश के चलते पुलिस ने तीन जुआरियों को पकड़ा और उनके कब्जे से नगद राशि सहित ताश पत्ते बरामद किए। पुलिस ने जुआ एक्ट का अपराध कायम किया और जांच शुरू कर दी।

पुलिस से मिली जानकारी के अनुसार थाना क्षेत्र के नवेगांव गौंड में कुछ लोग बैठकर दांव पेंच का खेल खेल रहे थे। इस बात की सूचना पर तत्काल ही पुलिस मौके पर पहुंची और घेराबंदी करते हुए पुलिस ने जुआ फड़ पर दबिश दी। दबिश के दौरान पुलिस ने जुआरी चिंतामन पिता श्रीराम विश्वकर्मा, सुनील पिता मेहतू मालवी सहित एक अन्य को हिरसत में लिया। हिरासत में लिए गए जुआरियों के कब्जे से पुलिस ने ताश पत्ते और 840 रुपये की राशि जब्त की। पुलिस ने जुआरियों के खिलाफ जुआ एक्ट का अपराध कायम कर जांच शुरू कर दी।

.................................

जमीन में कब्जे की बात को लेकर चार आरोपितों ने की मारपीट

-पुलिस ने आरोपितों के खिलाफ किया मामला दर्ज

छिंदवाड़ा। सौंसर थाना क्षेत्र के पनियारी निवासी एक युवक के साथ जमीन में कब्जे की बात को लेकर आरोपितों ने गाली गलौच करते हुए मारपीट की। जहां पीड़ित ने आरोप लगाया कि उसकी जमीन में अवैध रूप से आरोपितों ने कब्जा कर रखा है। जब इस बात का विरोध किया गया तो आरोपितों ने मारपीट की। पुलिस ने अपराध कायम किया।

सौंसर पुलिस के अनुसार पनियारी निवासी सुखलाल पिता गोंदा धुर्वे ने बताया कि क्षेत्र में रहने वाले कुछ लोगों ने अवैध रूप से उसकी जमीन में कब्जे कर रखा है। इस बात का जब विरोध किया गया तो आरोपित गंगाराम मवासी, शेषराव मवासी, सुनील मवासी ओर अनिल मवासी द्वारा गाली गलौच करते हुए मारपीट की। मारपीट के कारण प्रार्थी को गंभीर चोट आई। जिसे तत्काल ही अस्पताल लाया गया। जहां प्रार्थी का इलाज किया गया। इस दौरान पुलिस ने प्रार्थी की रिपोर्ट पर आरोपितों के खिलाफ मारपीट सहित अन्य धाराओं के तहत अपराध कायम किया और जांच शुरू कर दी।

खेल-खेल में दुपट्टे से लगी फांसी

-गंभीर हालत में चल रहा इलाज

छिंदवाड़ा। नवेगांव थाना क्षेत्र के मनकुघाटी निवासी एक 10 साल की बालिका को जुन्नाारदेव थाने से रेफर किया गया। जहां पड़ताल के दौरान पुलिस ने पाया कि नाबालिग अपने घर के पास खेल रही थी। इस बीच खेलते-खेलते उसका दुपट्टा फंस गया और उसे फांसी लग गई। समय रहते परिजनों ने उसे फंदे से उतारा और तत्काल ही जुन्नाारदेव के स्वास्थ्य केंद्र में भर्ती कराया गया। जहां से नाजुक स्थिति में नाबालिग को जिला अस्पताल रेफर किया गया। पुलिस मामले की जांच कर रही है।

पुलिस से मिली जानकारी के अनुसार नवेगांव थाना क्षेत्र के मनकुघाटी निवासी आशा पिता बुद्धू उम्र 10 साल के परिजनों ने पुलिस को दिए बयान में बताया कि आशा अपने घर के पास रविवार को खेल रही थी। इस बीच खेलते समय अचानक ही उसके ही दुपट्टे का फंदा बन गया और उसे फांसी लग गई। हालांकि उसे फंदे में लटकी देख तत्काल ही क्षेत्रवासियों ने उसे फंदे से उतारा और तत्काल ही जुन्नाारदेव के स्वास्थ्य केंद्र में ले गए। जहां स्वास्थ्य में सुधार न होने पर तत्काल ही जिला अस्पताल रेफर किया गया। जिला अस्पताल में नाबालिग का इलाज चल रहा है। वहीं चिकित्सकों की मानें तो आशा की हालत बेहद नाजुक बनी हुई है। पुलिस मामले की जांच कर रही है।

............................

पुलिस कर रही वाहन चैकिंग

फोटो 22 और 23

-रात में होती है शराब पीकर वाहन चलाने वालों पर कार्रवाई

छिंदवाड़ा। हमेशा सड़क से गायब रहने वाली पुलिस अब सड़कों पर नजर आने लगी है। दरअसल पुलिस अधीक्षक के निर्देश पर रोजाना शहर सहित जिले के थाना क्षेत्रों में वाहन चैकिंग की जा रही है। सोमवार की दोपहर में कोतवाली पुलिस शिवाजी चौक पर वाहन चैकिंग कर रही थी। जहां बगैर हेलमेट और बगैर कागज के वाहन चलाने वाले 15 चालकों के खिलाफ कार्रवाई की गई। वहीं रोजाना रात में भी पुलिस की टीम द्वारा वाहनों की जांच के साथ-साथ चालकों की जांच की जा रही है। जिसमें मुख्य रूप से शराब पीकर वाहन चलाने वालों पर कार्रवाई की जा रही है।

पुलिस अधीक्षक विवेक अग्रवाल के निर्देश पर जिले की पुलिस महकमा में इन दिनों सड़कों पर नजर आ रहा है। दरअसल रोजाना पुलिस द्वारा सड़क पर खड़े होकर वाहनों की चैकिंग की जा रही है। सोमवार को कोतवाली पुलिस ने शिवाजी चौक पर खड़े होकर वाहनों की जांच की। जांच के चलते पुलिस ने पाया कि करीब 15 ऐसे वाहन चालक है जिनके पास न तो वाहन के दस्तावेज थे और न ही उन्होंने हेमलेट लगाया था। ऐसे वाहन चालकों पर चालानी कार्रवाई की गई। इसके अलावा रोजाना पुलिस द्वारा रात में वाहन चैकिंग के दौरान इस बात को गंभीरता से परखा जा रहा है कि वाहन चालक शराब पीकर वाहन तो नहीं चला रहे है। शराब पीकर वाहन चलाने वालों पर सख्त कार्रवाई भी पुलिस द्वारा की जा रही है। इसको लेकर एसपी श्री अग्रवाल ने जिले के हर थाना प्रभारी को निर्देशित किया कि वे रोजाना शराब पीकर वाहन चलाने वालों करीब 5 लोगों पर कार्रवाई करें। साथ ही हर हाल में सभी वाहन चालको के पास से दस्तावेज होना आवश्यक है और चालक हेलमेट पहनकर वाहन चलाए।

नुन्हारिया मेहरा समाज की बैठक डॉ आंबेडकर समता बौद्ध विहार में संपन्ना

26

छिंदवाड़ा। नुन्हारिया मेहरा समाज छिंदवाड़ा की सामाजिक बैठक स्थानीय डॉ आंबेडकर समता बौद्ध विहार परासिया रोड छिंदवाड़ा मे आयोजित की गई द्य बैठक वरिष्ठ सामाजिक कार्यकर्ता हेमराज बुनकर जी की अध्यक्षता में संपन्ना हुई , सर्वप्रथम मान्यवर कांशीराम साहब जी की जयंती पर, बाबा साहेब डॉ भीमराव आंबेडकर और कांशीराम जी की छायाचित्र पर माल्यार्पण कर उन्हे नमन किया। दिनेश भावरकर द्वारा कांशीराम साहब के बारे मे विस्तार पूर्वक जानकारी प्रदान की गई। तत्पश्चात प्रांतीय कार्यकारणी का कार्यकाल पूर्ण होने की दसा में प्रांतीय कार्यकारणी का पुनर्गठन (चुनाव) हेतू और सामाजिक सदस्यता बढ़ाने हेतू सामाजिक सदस्यो को जिम्मेदारी प्रदान की जिसमे हेमराज बुनकर,संतोष वस्त्राणे, रवि भाऊ झोड़, डी.एस.कोलारे, विनोद बुनकर,फकीरचंद ओयेकार, किशनलाल नागलकर, देवराव बुनकर,मेहताप सातनकर, दीपक नागले को दी गई द्य समिति के पुनर्गठन (चुनाव) हेतू सदस्यता बढ़ाने के लिए समय निर्धारण किया गया। बैठक में राधेलाल भावरकर, संतोष वस्त्राने ,शिवप्रसाद भावरकर, हेमराज बुनकर, किसनलाल नागलकर, डी.एस.कोलारे, श्याम कोलारे, सुमित भावरकर, मंगलप्रसाद भावरकर,कोमल भावरकर,बाला सातनकर, सहित अधिक संख्या में सामाजिक बन्धु उपस्थित हुए।

Posted By: Nai Dunia News Network

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस